שלום לכם וברוכים הבאים לעוד מגזין של Hit & Hot News
שנת הלימודים כבר החלה
במכון הפעילות בשיאה
ואנחנו במגזין הפעם נעדכן אתכם בכמה מהדברים החשובים יותר שקרו החודש
אני דני דויטש
אנחנו מתחילים.
ד"ר רפי ברקן, ראש רשות המחקר, הבינלאומיות והחדשנות ב-HIT חוגג שני אירועים.
לאחר שבמסגרת תפקידו רקם כ-100 הסכמים ושיתופי פעולה עם מוסדות אקדמיים
בלמעלה מ-30 מדינות
ד"ר ברקן מונה לתפקיד סגן נשיא לחדשנות, יזמות ובינלאומיות.
בנאומו אמר ד"ר ברקן כי בטווח הארוך
הוא רואה את HIT כמוסד אוניברסיטאי
העמוד בשורה אחת עם המוסדות המובילים במחקר בישראל.
בטווח של 3 השנים הקרובות מתוכננת הקמת פקולטה שישית ב-HIT
במקצועות הבריאות והרפואה הדיגיטלית.
אירוע חגיגי נוסף הוא פתיחתה של תכנית הלימודים בטכנולוגיות דיגיטליות ברפואה
שאותה הגה
התכנית הראשונה מסוגה בארץ ובעולם.
בעיצומו של הגל הראשון בעצם החלטתי לשלב עבודה פרקטית
בנוסף ללימודים באיטליה
והתחלתי לעבוד בחדר המיון בבית החולים קפלן
שם, אני חושבת, הבנתי את הצורך הדחוף
שלרופא תהיה איזו שהיא מערכת תומכת החלטה שתבוא ותעזור לו במגבלת הזמן הקיים
לקבל את ההחלטות המושכלות, הנכונות, הרפואיות
עבור המטופל.
ושם הבנתי שהתואר הזה זה בדיוק מה שאני רוצה לעשות, להיות אותו רופא טכנולוג
שיודע ליישם את אותם פיתוחים טכנולוגיים כדי לייעל את העבודה של הרופא בשטח.
אנחנו רוצים מכאן לברך את ד"ר רפי ברקן ולאחל לו הצלחה.
בעולם המהיר והמרושת של היום, סטודנטים חייבים להפגין יכולות במגוון תחומים
להיות מולטידיסציפלינאריים.
בדיוק בשביל זה הוקמה MDS
המחלקה ללימודים רב-תחומים, בראשה עומדת ד"ר נאוה שקד.
במחלקה הזו עובדים סטודנטים מפקולטות שונות יחדיו בפרויקטים מתקדמים
וחולקים רעיונות, ידע וקונספטים כדי לייצר את הפרויקטים של המחר.
במרכז תפיסתה של המחלקה
עומד ה-GRID.
החודש קיימה המחלקה כנס מקוון בשם "ה-GRID הרב-תחומי 2020".
לא בטוחים שהבנתם?
בואו איתנו לשמוע מד"ר נאוה שקד מהו ה-GRID,
על הכנס הייחודי ועל התערוכה המקוונת שליוותה את הכנס.
לימודים מולטידיסציפלינריים הם לימודים שמשלבים תחומים שונים
בדרך כלל בצורה פרויקטלית .על ידי עבודת צוות משותפת
אנחנו בעצם רוצים לייצר שיח חדש, דיאלוג, ללמד אותם ולהכין אותם למה שבאמת קורה בתעשייה.
אנחנו המחלקה היחידה בארץ שעובדת בצורה כזאת ויש מעט מאוד בעולם
ובאמת באים הרבה ורואים איך אנחנו יצרנו את ההכלאה הזאת.
GRID זה בעצם צורה
ואנחנו יכולים לתת לה את הפירוש שלנו.
כל GRID יכול להיות משהו... צורה אומנותית...
יכול להיות GRID בתוכנה
יכול להיות GRID ברצף RNA או DNA בתחום הביולוגי
בעצם אנחנו מדברים על שכבות. למה אנחנו מדברים על GRID?
כי כדי להיות מולטידיסציפלינרי אתה צריך לשלב דברים.
איך אתה משלב אותם? זה ה-GRID שלך.
בכנס הזה דווקא רצינו להראות מחקר מולטידיסציפלינרי
הבאנו חוקרים מכל העולם שעוסקים במחקר בתחומים שונים
מישהו שהוא רופא אבל עוסק בחקר המוסיקה
מישהו שמתעסק בהיסטוריה, אבל מתעסק גם באומנות.
החלטנו לעשות כנס דיגיטאלי, שזה יותר קל כשמדובר במרצים מחו"ל.
יש לנו מרצים בברזיל ובלגיה ואוסטריה וגרמניה וארצות הברית
אמרנו "אוקיי, תהיה לנו אפשרות גם שיהנו מהכנס,
גם ישתתפו, ונוכל לפתוח אותו לקהל רחב בכל העולם."
ארבעה אולפנים מקבילים, מנחים, עשינו את הכל בצורה מאוד מדויקת
ואני יכולה להגיד שעבדנו מאוד קשה, סביב השעון כדי שהדבר הזה ייצא לפועל
זהו, בינתיים זה קורה וזה מאוד, מאוד מרגש.
קורונה, לא קורונה, על אירועי ההאקתון של HIT לא מוותרים. אם כבר, מתאימים אותם לרוח התקופה
THE SHEBA HUMAN EXPERIENCE CHALLENGE הוא האקתון בן 3 ימים שנערך החודש
בו עבדו המשתתפים על אתגרים בתחום חויית האשפוז
מחשיבה ועד הצגת קונספט לפרויקט והכל ONLINE.
זו הייתה הזדמנות ייחודית להתנסות בעבודה על אתגר אמיתי
מחיי היומיום של מרכז רפואי מוביל בישראל – שיבא תל השומר.
תוך שימוש במתודולוגיות מחקר וחשיבה יצירתית והתנסות בעבודת צוות באווירה מולטידיסציפלינרית.
על יומיים וחצי של אנרגיות גבוהות, ועשייה, ועל הפרויקטים הזוכים של ההאקתון
שמענו מטלי מלאך בנאים, מייסדת וראש המרכז ליזמות וחדשנות
FUTURE BY HIT.
ההאקתון היה במשך יומיים וחצי, היו בו 11 צוותים שמורכבים מסטודנטים מ-3 המוסדות.
ההאקתון כולו התקיים בשפה האנגלית, לטובת הסטודנטים משוויץ,
ההאקתון הזה, למעשה, מטפל בזמן ההמתנה המאוד ארוך
והמאוד מייאש ומתיש שעובר על החולה מהרגע שהוא מסיים את התהליך במיון,
ועד הרגע שהוא נקלט במחלקה.
בזמן ההמתנה הארוך הזה, מה שקורה זה שהמטופל ובן המשפחה שמלווה אותו
לא יודעים הרבה על מה שהולך לקרות קדימה
ובנוסף, לא יודעים הרבה על המצב הרפואי הנוכחי שבו הם נמצאים.
ולכן בית החולים ביקש מאיתנו לנסות למצוא פתרונות, במסגרת ההאקתון,
שיעזרו לפרק את המתח, להיטיב את החוויה,
להעצים את המטופל ובני משפחה
ואני חושבת שהפרויקטים טיפלו באתגר הזה בצורה מאוד, מאוד יפה.
הפרויקט הזוכה, למשל, טיפל בחוויה של בן המשפחה או החבר המלווה,
במטרה להעצים אותו ולתת לו תחושה שהוא חלק מהתהליך
ובכך להטיב גם את החוויה של המטופל עצמו. וגם של המטפלים.
במסגרת הפעילות במרכז היזמות, חשוב לנו להקנות לסטודנטים
את היכולת לייצר מוצרים או לחשוב על רעיונות, שהם באמת גם ישימים בשטח.
ומה שראינו בהאקתון הזה זה דוגמא מצוינת לכך
בית החולים אהב את הרעיונות, הרעיונות הם ישימים
בהחלט מתכוונים ליישם אותם כבר בטווח הקרוב.
ועכשיו, קצת גאווה.
סטודנטים לעיצוב תעשייתי בHIT, המכון הטכנולוגי חולון,
זכו בפרסים מכובדים באירוע מהחשובים בעולם העיצוב
המתקיים ב-ROYAL COLLEGE OF ART, RCA,
על מוצרים שפיתחו במסגרת קורס FIXPERTS, שבנק הפועלים העניק לו חסות
סיפרנו לכם במהדורות הקודמות.
התחרות, Helen Hamlyn Fixperts Awards 2020,
מתקיימת ב-RCA, והיא אחת מתחרויות העיצוב החשובות בעולם
לעיצוב ופיתוח פתרונות עבור אנשים עם מוגבלויות.
הסטודטים עמית פישר ויובל בר-שלום זכו במקום הראשון בתחרות עבור פרויקט
Folding Work Area for Children
פיתוח המאפשר בניית עמדה אישית ללימודי ילדים בבית, והכל מאריזות קרטון.
הסטודנטים דייב מילר, דור אלי וטום סמואל
זכו בציון לשבח בתחרות עבור פרויקט נייף קלאמפ כל גיל
מתקן לסכין המאפשר חיתוך קל ונוח.
ברכות לסטודנטים הזוכים.
בימים אלה עסוקה ישראל, כמו העולם כולו, בגל השני של נגיף הקורונה.
נשיא המכון, פרופסור אדוארד יעקובוב פתח יחד עם נשיא אוניברסיטת סאו פאולו
כנס עולמי בדיוק בנושא הזה.
COVID 19, הגל השני.
הכנס המקוון אורגן על ידי אוניברסיטת סאו פאולו
הוא נמשך 4 ימים, ומלבד נשיא המכון, השתתפו בו דוברים בכירים מהמכון,
ביניהם ד"ר רפי ברקן,
וד"ר נעמה קופלמן, לצד דוברים מובילים נוספים מישראל ודרום אמריקה.
הכנס משך משתתפים רבים מכל העולם, ודן בנושא הגל השני,
מנקודות מבט רפואיות ואקדמיות.
במגזין האחרון סיפרנו לכם על הרצון להכיר לכם את האנשים
שיש להם חלק בכל העשייה הזאת שעליה אנחנו מספרים בכל חודש.
אלה שאתם לא תמיד פוגשים, או לא תמיד יודעים מיהם.
אז היום יצאנו לפגוש את מזי טהרני,
היא עובדת במחלקת מחשוב במכון כבר שלוש שנים וחצי.
למדתי פסיכולוגיה
לפחות התחלתי, וכמעט סיימתי ללמוד פסיכולוגיה באוניברסיטה הפתוחה
הגעתי למכללה, המכללה לרפואה משלימה, לפני הרבה מאוד שנים.
נזרקתי לתוך חדר בלי שאף אחד יכול ללמד אותי מה קורה, אמרו לי "זה המחשב".
"'זו תוכנה, קוראים לה 'מכלול'",
היא מנהלת את הנתונים, ותלמדי!
מההיכרות של התוכנה, מהחקירה של התוכנה, ומהרצון ללמוד, הבנתי שזה מה שאני אוהבת.
ככה הגעתי לעיסוק שלי היום, למה שאני עושה היום
סימנתי את המכון כמקום שאני רוצה להגיע לעבוד בו
ידעתי שפה, לאור כנס שראיתי, שפה לא משתמשים בתוכנה as is אלא הרבה מעבר,
לוקחים אותה ומותחים אותה לגבולות של הפיתוח והיכולת שלה,
וזה מה שאיתגר אותי, ורציתי להיות פה רציתי לעשות את זה
ולימים הגעתי לכאן.
התפקיד שלי חולש על הרבה מאוד פונקציות
פה במכון, אם זה סטודנטים, אם זה מרצים,
שזה כל הפדגוגיה, כל הציונים, כל מה שקשור לפדגוגיה, מבחנים, וכל זה, וגם הצד מנהלתי.
למכון יש תוכנה שנקראת "מכלול",
שהסטודנט מכיר אותה דרך זה שזה נקרא "פורטל המידע שלו",
ושם הכל מתנהל, כל הדברים שתיארתי קודם, הצד המנהלתי, הצד הפדגוגי, והצד של אנשי הסגל.
והתפקיד שלנו הוא לדאוג שהכל מתנהל בצורה תקינה.
שאין תקלות. אם יש תקלות, כמובן, לטפל בהן
ולפתח את זה למקומות אחרים.
אני רואה את עצמי גדלה, מתפתחת, מתעצמת כאן במכון.
זהו.
עוד מגזין שלנו הגיע לסיומו, שמחנו לפגוש אתכם שוב
מקווים לראות אתכם במגזין הבא של Hit & Hot News
עם עוד עדכונים וסיפורים, במיוחד בשבילכם. להתראות.